stanford-oval/wikipedia huggingface dataset:
จังหวัดนครพนมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518
ผลการเลือกตั้งแบบแบ่งเขต > เขตเลือกตั้งที่ 1

เขตการเลือกตั้งที่ 1 ประกอบด้วยอำเภอธาตุพนม, อำเภอนาแก, อำเภอมุกดาหาร, อำเภอดอนตาล, อำเภอคำชะอี, อำเภอปลาปาก และกิ่งอำเภอเรณูนคร
| ผลการเลือกตั้งสมาชิกสภาผู้แทนราษฎร เขต 1 จังหวัดนครพนม> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดนครพนม> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดนครพนม> ผู้สมัคร | ผลการเลือกตั้งสมาชิกสภาผู้แทนราษฎร เขต 1 จังหวัดนครพนม> คะแนนเสียง | ผลการเลือกตั้งสมาชิกสภาผู้แทนราษฎร เขต 1 จังหวัดนครพนม> % | ผลการเลือกตั้งสมาชิกสภาผู้แทนราษฎร เขต 1 จังหวัดนครพนม> ± |
| --- | --- | --- | --- | --- | --- |
|  | สังคมนิยมแห่งประเทศไทย   | ไขแสง สุกใส (18)* | 24,045 |  |  |
|  | ธรรมสังคม   | เฉลียว ดีวงศ์ (8) | 19,132 |  |  |
|  | กิจสังคม  | ถนอม แสงสุริยจันทร์ (2) | 18,345 |  |  |
|  | เกษตรสังคม   | สุรจิตต์ จันทรสาขา (4) | 18,275 |  |  |
|  | สังคมนิยมแห่งประเทศไทย   | นิพนธ์ จันทร์วงศ์ (17) | 15,666 |  |  |
|  | สังคมนิยมแห่งประเทศไทย   | ไพฑูรย์ พลซื่อ (19) | 15,303 |  |  |
|  | ประชาธิปัตย์   | ประเสริฐ สิริพัฒน์ (12) | 13,514 |  |  |
|  | ธรรมสังคม   | จำนงค์ ศรีวรขาน (6)* | 11,720 |  |  |
|  | ชาติไทย  | สิงห์ โพธิไสย (11) | 10,722 |  |  |
|  | พลังใหม่   | วรพจน์ ณ ถลาง (13) | 10,032 |  |  |
|  | ชาติไทย  | นาวาอากาศเอก อดิศักดิ์ เกษรราช (9) | 9,780 |  |  |
|  | ธรรมสังคม   | ผล เชื้อตาวงศ์ (7) | 8,549 |  |  |
|  | ชาติไทย  | แพง มงคลเกตุ (10) | 7,655 |  |  |
|  | กิจสังคม  | สมหมาย ทศศะ (1) | 6,289 |  |  |
|  | พลังราษฎร | มนัส รัชโน (27) | 6,051 |  |  |
|  | แผ่นดินไทย (พ.ศ. 2517)   | สุข รอบรู้ (15)✔ | 5,637 |  |  |
|  | กิจสังคม  | ชำนาญ บุญยานุภาพ (3) | 4,389 |  |  |
|  | แผ่นดินไทย (พ.ศ. 2517)   | สมาน รอบรู้ (14) | 4,064 |  |  |
|  | ราษฎร (พ.ศ. 2517)   | ยอดยิ่ง ไกรสร (25) | 2,932 |  |  |
|  | เกษตรสังคม   | เนตร ศิริสานต์ (5) | 2,704 |  |  |
|  | ไทยสันติภาพ | เริ่ม สวัสดิ์วงษ์ชัย (28) | 2,558 |  |  |
|  | ประชาธิปไตย (พ.ศ. 2517)   | ลับ เจริญศรี (16) | 2,197 |  |  |
|  | ฟื้นฟูชาติไทย   | วรศักดิ์ ปริปุญโญ (24) | 1,870 |  |  |
|  | ฟื้นฟูชาติไทย   | ทองเติม ทุมคำแก้ว (23) | 1,559 |  |  |
|  | เกษตรกร (พ.ศ. 2517)   | สมพร วรสันต์ (20) | 1,381 |  |  |
|  | ประชาธิปไตย (พ.ศ. 2517)   | ระลึก อุคำ (21) | 1,168 |  |  |
|  | ฟื้นฟูชาติไทย   | บุญมี ลมหอม (22) | 1,055 |  |  |
|  | สันติชน   | อนุ กาญจนา (26) | 1,002 |  |  |
|  | ประชาสันติ | อุ่นแก้ว ชำเรืองเดช (29) | 852 |  |  |
|  | ประชาสันติ | แช่ม ศิริจันทร์ (30) | 273 |  |  |
| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: สังคมนิยมแห่งประเทศไทย   ได้ที่นั่งจาก ประชาชน (พ.ศ. 2511)  
: ธรรมสังคม   ได้ที่นั่งจาก ไม่สังกัดพรรค  
: กิจสังคม  ชนะที่นั่ง (เขตเลือกตั้งใหม่)
ผลการเลือกตั้งแบบแบ่งเขต > เขตเลือกตั้งที่ 2

เขตการเลือกตั้งที่ 2 ประกอบด้วยอำเภอเมืองนครพนม, อำเภอศรีสงคราม, อำเภอบ้านแพง, อำเภอท่าอุเทน และกิ่งอำเภอนาหว้า
| ผลการเลือกตั้งสมาชิกสภาผู้แทนราษฎร เขต 2 จังหวัดนครพนม> พรรค | ผลการเลือกตั้งสมาชิกสภาผู้แทนราษฎร เขต 2 จังหวัดนครพนม> พรรค | ผลการเลือกตั้งสมาชิกสภาผู้แทนราษฎร เขต 2 จังหวัดนครพนม> ผู้สมัคร | ผลการเลือกตั้งสมาชิกสภาผู้แทนราษฎร เขต 2 จังหวัดนครพนม> คะแนนเสียง | ผลการเลือกตั้งสมาชิกสภาผู้แทนราษฎร เขต 2 จังหวัดนครพนม> % | ผลการเลือกตั้งสมาชิกสภาผู้แทนราษฎร เขต 2 จังหวัดนครพนม> ± |
| --- | --- | --- | --- | --- | --- |
|  | ธรรมสังคม   | แสวง ธวัชวะชุม (9)* | 13,913 |  |  |
|  | สังคมชาตินิยม   | มงคล บุพศิริ (18) | 10,656 |  |  |
|  | ธรรมสังคม   | พูลสวัสดิ์ พุทธศิริ (10) | 10,107 |  |  |
|  | พลังใหม่   | จีระศักดิ์ พลสนะ (13) | 9,531 |  |  |
|  | สันติชน   | พงษ์สวัสดิ์ ศรีวรขาน (1) | 8,741 |  |  |
|  | ชาติไทย  | ชวน กิติศรีวรพันธุ์ (3)* | 8,365 |  |  |
|  | กิจสังคม  | เสริม มณีโชติ (12) | 7,473 |  |  |
|  | สังคมชาตินิยม   | โสภณ บุพศิริ (17) | 6,287 |  |  |
|  | กิจสังคม  | ว่าที่ร้อยตรี ปริญญา ใหญ่สิงห์บุญ (11) | 5,982 |  |  |
|  | สังคมนิยมแห่งประเทศไทย   | สมาน พิมพานนท์ (15) | 5,404 |  |  |
|  | สังคมนิยมแห่งประเทศไทย   | อุทัย มหาวงค์ (16) | 4,913 |  |  |
|  | ประชาธิปไตย (พ.ศ. 2517)   | วิจิตร คันทักษ์ (7) | 4,221 |  |  |
|  | แนวร่วมสังคมนิยม   | วิเชียร วดีศิริศักดิ์ (2) | 3,703 |  |  |
|  | ประชาธิปัตย์   | คำนึก อุดมบุญยลักษณ์ (5) | 3,273 |  |  |
|  | ประชาธิปัตย์   | ร้อยเอก อำนวย พานประเสริฐ (6) | 2,568 |  |  |
|  | ประชาธิปไตย (พ.ศ. 2517)   | มรกต วรรณวงศ์ (14) | 2,307 |  |  |
|  | กสิกรรมกร | สาย สิงห์นาครอง (4) | 1,965 |  |  |
|  | ประชาธิปไตย (พ.ศ. 2517)   | ประชา สาระวันท์ (8) | 1,924 |  |  |
|  | พลังราษฎร | อนันต์ อุณาพรหม (19) | 514 |  |  |
| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: ธรรมสังคม   ได้ที่นั่งจาก สหประชาไทย  
: สังคมชาตินิยม   ได้ที่นั่งจาก ประชาธิปัตย์
ดูเพิ่ม

จังหวัดนครพนมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512
จังหวัดนครพนมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519
โจชัว เฮิร์ลเบิร์ต-ยู

โจชัว เฮิร์ลเบิร์ต-ยู (เกิดวันที่ 28 ธันวาคม ค.ศ. 1994) เป็นนักแบดมินตันชาวแคนาดา โจชัวได้เหรียญทองในการแข่งขันประเภทคู่ผสมในแพนอเมริกันเกมส์ลิมา 2019 และในกีฬาชิงแชมป์แพนแอม 2019 และ 2021
อาชีพ

ในเดือนมิถุนายน ค.ศ. 2021 เฮิร์ลเบิร์ต-ยูได้รับเลือกเข้าทีมโอลิมปิกแคนาดา ในแบดมินตันประเภทคู่ผสม
แหล่งข้อมูลอื่น

โจชัว เฮิร์ลเบิร์ต-ยู ที่ BWFbadminton.com (ในภาษาอังกฤษ)
โจชัว เฮิร์ลเบิร์ต-ยู ที่ BWF.tournamentsoftware.com (ในภาษาอังกฤษ) (alternate link)
โจชัว เฮิร์ลเบิร์ต-ยู ที่ Olympics.com
โจชัว เฮิร์ลเบิร์ต-ยู ที่ Olympedia
แม่แบบ:Team Canada
สตู ฮาร์ต

| สตู ฮาร์ต |
| --- | --- |
เกิด: 3 พฤษภาคม ค.ศ. 1915(1915-05-03) แซสคาทูน รัฐซัสแคตเชวัน แคนาดา
เสียชีวิต: ตุลาคม 16, 2003(2003-10-16) (88 ปี) แคลกะรี รัฐแอลเบอร์ตา แคนาดา
ประวัติมวยปล้ำอาชีพ
ส่วนสูง: 5 ft 11 in (1.80 m)
น้ำหนัก: 230 lb (100 kg)
มาจาก: Canadian Navy
เปิดตัว: 1943
รีไทร์: 1972
สตู ฮาร์ต (อังกฤษ: Stu Hart) เกิดวันที่ 3 พฤษภาคม ค.ศ. 1915 เป็นนักมวยปล้ำอาชีพชาวแคนาดา ของสมาคม เวิลด์เรสต์ลิงเฟดดิเรชั่น (WWF) ปัจจุบันได้เสียชีวิตลงเมื่อวันที่ 13 ตุลาคม 2003 หลังจากที่สตูได้เข้ารับการรักษาในโรงพยาบาลทั่วไป Rockyview ตั้งแต่วันที่ 3 ตุลาคม 2003 สำหรับอาการติดเชื้อข้อศอกและภาวะปอดอักเสบ นอกจากนี้เขายังรับความเดือดร้อนจากโรคที่เกี่ยวข้องกับโรคเบาหวานและโรคข้ออักเสบ ปี 2010 สตูได้รับบรรจุเข้าสู่หอเกียรติยศดับเบิลยูดับเบิลยูอี โดยครอบครัวฮาร์ตมารับรางวัลแทน
ผลงานความสำเร็จ

Cauliflower Alley Club
Iron Mike Mazurki Award (2001)
Professional Wrestling Hall of Fame
Class of 2014
Stampede Wrestling
Stampede Wrestling Hall of Fame
World Wrestling Entertainment
WWE Hall of Fame (Class of 2010)
Wrestling Observer Newsletter awards
Wrestling Observer Newsletter Hall of Fame (Class of 1996)
Other titles
Northwest Tag Team Championship (2 times) - with Pat Meehan and Luigi Macera
Dean Youngs Foundation
แหล่งข้อมูลอื่น

Canadian wrestling patriarch Stu Hart dies เก็บถาวร 2003-11-03 ที่ archive.today - By Judy Monchuk - Canadian Press
Stu Hart Biography เก็บถาวร 2011-05-02 ที่ เวย์แบ็กแมชชีน
Walk of Fame shuns Stu Hart[ลิงก์เสีย]
Hart Family News เก็บถาวร 2008-01-21 ที่ เวย์แบ็กแมชชีน
WWE Hall of Fame profile
Stu Hart ที่อินเทอร์เน็ตมูวีเดตาเบส
พรอมเมนาดา รีสอร์ท มอลล์

บทความนี้เกี่ยวกับศูนย์การค้าในจังหวัดเชียงใหม่ สำหรับศูนย์การค้าในกรุงเทพมหานคร ดูที่ แฟชั่นไอส์แลนด์#เดอะพรอมานาด
พรอมเมนาดา รีสอร์ท มอลล์
พรอมเมนาดา เชียงใหม่ เป็นศูนย์การค้ารูปแบบยุโรปสัญชาติเนเธอร์แลนด์แห่งแรกในเอเชีย เป็นสถาปัตยกรรมแนวราบอาคารร่วมสมัย ตั้งอยู่บนพื้นที่ 58 ไร่ บริเวณ ถนนวงแหวนรอบ 2 แยกดอนจั่น ตำบลท่าศาลา อำเภอเมืองเชียงใหม่ จังหวัดเชียงใหม่ ด้านหลังบิ๊กซี สาขาดอนจั่น บริหารงานโดย บริษัท อีซีซี เชียงใหม่ โครงการ 1 จำกัด เปิดให้บริการเฟสแรก (อาคาร B) เมื่อวันที่ 7 มิถุนายน พ.ศ. 2556 และเปิดให้บริการเฟสที่สอง (อาคาร A) เมื่อวันที่ 12 กรกฎาคม พ.ศ. 2556
โครงการพรอมเมนาดา ประกอบด้วยศูนย์การค้าที่แบ่งออกเป็นสองอาคาร คืออาคารฝั่งตะวันตก (อาคาร A) และอาคารฝั่งตะวันออก (อาคาร B) มีคลองกั้นกลางระหว่างสองอาคารโดยมีทางเชื่อมลอยฟ้าเชื่อมต่อกัน และยังมีพื้นที่ภายในและนอกอาคารสำหรับจัดการแสดงและอีเว้นท์ โดยมีผู้เช่าหลักคือ ริมปิงซูเปอร์มาร์เก็ต, สปอตส์เวิลด์, ชิชาง ดิ เอ็กซ์พีเรียน สโตร์ และโรงภาพยนตร์ เอสเอฟ ซีเนม่า จำนวน 8 โรง
ในวันที่ 5 พฤษภาคม พ.ศ. 2565 พรอมเมนาดา เชียงใหม่ ได้ประกาศปิดให้บริการชั่วคราว พร้อมตัดกระแสไฟฟ้าในอาคารอย่างกะทันหัน ซึ่งไม่มีการแจ้งให้ร้านค้าในโครงการทราบมาก่อน โดยผู้บริหารโครงการอ้างว่าได้ชำระค่าไฟฟ้ากับทางการไฟฟ้าส่วนภูมิภาค (กฟภ.) จังหวัดเชียงใหม่ อย่างสม่ำเสมอ แต่ไม่กี่วันก่อนหน้านั้น ทาง กฟภ. ได้ทำหนังสือแจ้งให้ทางศูนย์การค้าชำระค่าไฟฟ้าที่คงค้างอยู่เต็มจำนวน ซึ่งทางโครงการไม่สามารถหาเงินชำระได้ทั้งหมด โดยได้ชำระค่าไฟฟ้านั้นเป็นบางส่วน พร้อมทำหนังสือแจ้งขอผ่อนผันการชำระ แต่ทาง กฟภ. ไม่อนุมัติ และนำไปสู่การงดจ่ายกระแสไฟฟ้าดังกล่าว ทั้งนี้ ผลประกอบการของบริษัท อีซีซี เชียงใหม่ โครงการ 1 จำกัด ย้อนหลัง 5 ปี อยู่ในสภาวะขาดทุนอย่างต่อเนื่อง แม้จะมีกำไรในปี 2563 ก็ตาม จึงอาจเป็นสาเหตุหนึ่งที่ทำให้ต้องปิดกิจการ และปัจจุบันถูกกรมบังคับคดีขายทอดตลาดในราคา 2,058.37 ล้านบาท
วินัย โพธิ์ภิรมย์

| วินัย โพธิ์ภิรมย์ |
| --- | --- |

เกิด: 11 ตุลาคม พ.ศ. 2495 ชุมชนโบสน์พรามณ์ ตำบลเสาชิงช้า อำเภอพระนคร จังหวัดพระนคร
เสียชีวิต: 17 ธันวาคม พ.ศ. 2514 (19 ปี) เรือนจำกลางบางขวาง อำเภอเมืองนนทบุรี จังหวัดนนทบุรี
สาเหตุเสียชีวิต: ประหารชีวิตด้วยการยิง
ชื่ออื่น: ตะขาบ, เทพ
การศึกษา: มศ.2
ศิษย์เก่า: โรงเรียนพงษ์เวชอนุสรณ์(ระดับ มศ.2) โรงเรียนการช่างฝีมือชาย(เรียนไม่จบ)
อาชีพ: โจร, นักเลง
สถานะทางคดี: ถูกประหารชีวิตตามมาตรา 17 ของรัฐบาลจอมพลถนอม กติขจร
บิดามารดา: สุทิน โพธิ์ภิรมย์ (บิดา) เป้า โพธิ์ภิรมย์ (มารดา)
ญาติ: พี่น้อง 8 คน
สัญญาณเรียกขาน: นัย ตะขาบ

ข้อหา: สมคบกันโดยมีอาวุธปล้นทรัพย์ และฆ่าเจ้าทรัพย์
รายละเอียด
ผู้เสียหาย: 10+
ระยะเวลาอาชญากรรม: 2512–2514
ประเทศ: ประเทศไทย
รัฐ: จังหวัดพระนคร
ตาย: 3
อาวุธ: มีดปลายแหลม, ปืน
วันที่ถูกจับ: 4 ธันวาคม พ.ศ. 2514
จำคุกที่: สถานีตำรวจนครบาลลุมพินี
 
วินัย โพธิ์ภิรมย์ หรือฉายา นัย ตะขาบ (11 ตุลาคม พ.ศ. 2495 - 17 ธันวาคม พ.ศ. 2514) เป็นฆาตกรชาวไทยและโจร ซึ่งก่อเหตุปล้นและทำร้ายเจ้าทรัพย์ในพื้นที่จังหวัดพระนคร เขาถูกจับกุมในวันที่ 4 ธันวาคม พ.ศ. 2514 หลังจากก่อเหตุปล้นทรัพย์ชาย 3 คน ที่ปากซอยชิดลม และถูกประหารชีวิตตามคำสั่งของหัวหน้าคณะปฎิวัติ ของรัฐบาลจอมพลถนอม กิตติขจร วินัยนับเป็นบุคคลที่สองที่ถูกประหารชีวิตตามคำสั่งนายกรัฐมนตรี หลังจากการรัฐประหารตนเองของจอมพล ถนอม กิตติขจร เมื่อวันที่ 17 พฤศจิกายน พ.ศ. 2514
ประวัติ

วินัยเกิดเมื่อวันที่ 11 ตุลาคม พ.ศ. 2495 ในย่านโบสถ์พราหมณ์ซึ่งเป็นย่านโสเภณี เขาจบการศึกษาระดับ มศ.2 จากโรงเรียนพงษ์เวชอนุสรณ์ เขาคบเพื่อนที่ไม่ดี และมีการชกต่อยกันอยู่เสมอ เขามักจะโดดเรียนและมีผลการเรียนต่ำ ทำให้เขาถูกไล่ออกจากในโรงเรียนในระดับ มศ.2 เขาไปเรียนต่อที่โรงเรียนการช่างฝีมือชาย แต่เรียนได้ไม่ถึงปีก็ถูกไล่ออกเนื่องจากมีความประพฤติไม่เรียบร้อย
ต่อมาเขาไปรวมกลุ่มอยู่กับเพื่อนที่มีนิสัยอัทธพาลซึ่งชอบทะเลาะวิวาทกับผู้อื่นและหากินทางด้านมิจฉาชีพ เขาถูกจับกุมเป็นครั้งแรกเมื่อปี พ.ศ. 2512 ในความผิดฐานลักทรัพย์ และถูกศาลตัดสินให้มอบตัวให้ผู้ปกครองดูแลเป็นเวลา 2 ปี ในปีต่อมา เขาถูกจับกุมในข้อหาทำร้ายร่างกาย ศาลได้ตัดสินให้ปรับเงินจำนวน 100 บาท  เมื่อพ้นโทษออกมาเขาได้คุมสมัครพรรคพวกก่อคดีปล้นจี้ชิงทรัพย์ ซึ่งเขาได้ก่อคดีไว้อีกประมาณ 90 คดี
การก่อคดี

วินัยได้ร่วมกับพรรคพวกก่อคดีปล้นทรัพย์, ทำร้ายเจ้าทรัพย์ และฆ่าเจ้าทรัพย์ไว้หลายคดี ซึ่งเขาจะเอาเงินที่ได้จากการปล้นไปใช้กับสถานบันเทิง โดยคดีที่เขาได้กระทำความผิดซึ่งถูกคณะปฎิวัติพิจารณามีดังนี้
ในช่วงเดือนกันยายน และเดือนตุลาคม พ.ศ. 2514 วินัยได้ร่วมกับสุวรรณ หรือ โก๋ สาลี,จรูญ ณ บางช้าง หรือ น้อย นาซี และสุรศักดิ์ หรือ แฉะ หุ่นประดิษฐ์ก่อคดีไว้ 4 คดี ดังนี้:
1.ฆาตกรรมนายเต๊ก หรือเซ้ง แซ่ตั้ง ที่หน้าบาร์โซสซิสเตอร์ ถนนเพชรบุรีตัดใหม่
2.วันที่ 29 ตุลาคม พ.ศ. 2514 เวลา 21.00 น. วินัยได้ร่วมกับจรูญ,สุวรรณ และสุรศักดิ์ ฆาตกรรมนายเต็กบิน แซ่กอ พร้อมกับเอาสร้อยคอทองคำหนัก 10 บาทไปด้วย เหตุเกิดที่ที่ปากซอยสารสิน
3.ปล้นทรัพย์นายประสิทธิ์ ต้นเจริญ ที่หน้าที่พักรถประจำทางหน้าวัดช่างแสง
4. ปล้นทรัพย์นายมนัส ทวีกุลวัฒน์ ที่ถนนพัฒน์พงศ์
ต่อมาในวันที่ 17 พฤศจิกายน พ.ศ. 2514 จอมพลถนอมกิติขจรได้ทำรัฐประหารตนเองและมีการประกาศใช้กฏอัยการศึกทั้งราชอาณาจักร
ในวันที่ 25 พฤศจิกายน พ.ศ. 2514 เวลาประมาณ 19.00 น. วินัยได้ร่วมกับจรูญจี้ชิงทรัพย์นายเอี่ยว แซ่อุ่น อายุ 50 ปี ที่ถนนลำพูนไชย ใกล้กับสามแยกพลับพลาชัย ตำบลตลาดน้อย อำเภอสัมพันธวงศ์ แต่เอี่ยวขัดขืนจึงใช้มีดปลายแหลมแทงเอี่ยวเข้าที่ท้องจนได้รับบาดเจ็บ พร้อมกับเอานาฬิกาข้อมือจำนวน 1 เรือน และเข็มขัดหนังหัวทองคำหนึ่งเส้น มูลค่ารวม 4,400 บาทไป
วันที่ 29 พฤศจิกายน พ.ศ. 2514 เวลา 21.00 น. วินัย, จรูญ, สุรศักดิ์ และแดงได้ปล้นทรัพย์ของนายขี่เอ็ง แซ่เอียที่หน้าสถานบริการเภสัชกรรม กรมวิทยาศาสตร์การแพทย์ ตำบลคลองมหานาค ทั้งสี่ได้กระชากสร้อยคอทองคำจำนวนหนึ่งเส้น และล้วงเอาซองธนบัตรซึ่งมีเงินและใบสำคัญตัวคนต่างด้าว มูลค่ารวม 3,000 บาทไป ถัดจากนั้นเพื่อนของวินัยได้ใช้มีดแทงขี่เอ็งจำนวน 3 แผล แทงเข้าที่สีข้างขวาขวา 1 แผล และเข้าที่สีข้างซ้าย 2 แผล บาดแผลทะลุเข้าที่หัวใจและช่องท้อง  ขี่เอ็งได้วิ่งกระเสือกกระสนเพื่อเอาชีวิตรอด ก่อนจะล้มลงที่ถนนบริเวณป้ายรถเมล์ ข้างโรงภาพยนตร์เฉลิมเขตร์ ต่อหน้าประชาชนบนรถเมลล์ และที่สัญจรไปมา ขี่เอ็งถูกนำตัวส่งโรงพยาบาลตำรวจ แต่เขาทนพิษบาดแผลไม่ไหว และเสียชีวิตที่โรงพยาบาลหลังจากเกิดเหตุเพียงเล็กน้อย
วันที่ 4 ธันวาคม เวลา 20.00 น. วินัย,สุวรรณและพรรคพวกอีก 2 คน ได้ร่วมกันปล้นทรัพย์ชาย 3 คน ได้แก่นายปรีชา ญาณโยธิน, นายประเสริฐ ตรงกานนท์ และนายวิทยา ปิยะโรจน์เสถียร ที่ปากซอยชิดลม โดยทั้งสามเป็นพนักงานบริษัทของชาวต่างชาติ 2 คน และพนักงานบริษัทปูนซีเมนต์ 1 คน หลังจากที่กลุ่มของวินัยได้นาฬิกาของเจ้าทรัพย์ไปคนละเรือน พร้อมกับเงินของวิทยาจำนวน 115 บาท โดยคิดเป็นมูลค่ารวม 2,515 บาท ทั้งสามจึงวิ่งติดตามกลุ่มของวินัย วินัยจึงใช้ปืนยิงทั้งสาม แต่กระสุนไม่ถูกใคร จ่าสิบตำรวจสุพัฒน์ สมหวัง สายตรวจของสถานีตำรวจนครบาลลุมพินี เขต 1 กับพลเหลือ ท้วงผึ่ง จึงเข้าจับกุมเขากับสุวรรณ ส่วนพรรคพวกอีก 2 คน หลบหนีไปได้
การสืบสวน

หลังจากถูกจับกุม เจ้าหน้าที่ตำรวจได้พาวินัยไปค้นซ่องโสเภณีของนางไล้ ซึ่งเป็นที่ที่เขาไปอยู่หลังจากก่อเหตุฆาตกรรมขี่เอ็ง จากการตรวจค้น พบเสื้อสีขาวและรองเท้าหนังกลับซึ่งเป็นชุดที่เขาใส่ไปในวันที่ก่อคดี
เจ้าหน้าที่ตำรวจสถานีตำรวจนครบาลลุมพินี เขต 1 ได้ทำการสอบปากคำวินัย ตลอดเวลาที่สอบปากคำวินัย เขาตอบข้อซักถามด้วยสีหน้ายิ้มแย้มแจ่มใจ และไม่ได้ระแวงว่าจะถูกหัวหน้าคณะปฎิวัติสั่งประหารชีวิต  เขากล่าวอย่างมั่นใจว่าอย่างมากก็ถูกคำสั่งจำคุกตลอดชีวิตเท่านั้น วินัยเล่าให้เจ้าหน้าที่ตำรวจฟังว่าเคยก่อคดีมาทั้งหมดประมาณ 9 คดี แต่จำไม่ได้ว่าก่อที่ไหนบ้าง
วินัยได้รับสารภาพว่าหลังจากที่ปล้นฆ่านายขี่เองแล้ว ทั้งวินัย,สุรศักดิ์,จรูญ และแดง ได้เดินย้อนไปขึ้นรถประจำทางที่หน้าโรงเรียนสตรีทัดสิงหเสนี แล้วไปลงที่หน้าวัดสามง่าม ก่อนจะนั่งแท็กซี่ไปยังพระโขนงด้วยราคาคนละ 300 บาท โดยในช่วงกลางคืนของวันเดียวกันวินัยได้พาพรรคพวกไปใช้จ่ายเงินจนหมดที่ไนท์คลับย่านเพลินจิต เขายังได้สารภาพถึงคดีปล้นนายเอี่ยว แซ่อุ่น เมื่อตำรวจนำตัวของเอี่ยวมาดู ก็สามารถชี้ตัวของวินัยได้อย่างถูกต้อง ส่วนของกลางในคดีนี้เจ้าหน้าที่สามารถค้นได้จากโรงรับจำนำ เขายังได้สารภาพถึงคดีปล้นที่หน้าโรงแรมศรีรุ่งเรือง บริเวณเชิงสะพานกษัตริย์ศึก, ปล้นและฆาตกรรมนายเต็กบิน แซ่กอ ที่ซอยสารสิน และปล้นชายหนุ่มคนหนึ่งที่ถนนพัฒนพงษ์ในช่วงหัวค่ำของวันที่ 4 ธันวาคม แต่ชายคนดังกล่าวไม่ได้แจ้งความ
เขาได้ให้การว่าพวกของเขามีประมาณ 7-8 คน และปล้นมาแล้วประมาณ 7-8 ครั้ง เมื่อลงมือแล้วจะมักทำติดต่อกันอีกหลายราย เจ้าหน้าที่ตำรวจได้เร่งทำสำนวนทุกคดีให้เสร็จโดยเร็วเพื่อส่งให้คณะปฎิวัติพิจารณาโทษ
ในวันที่ 8 ธันวาคม พ.ศ. 2514 พลโท เฉลิมชัย จารุวัสตร์ หัวหน้าฝ่ายประชาสัมพัทธ์ของคณะปฎิวัติได้แถลงถึงการจับกุมวินัยและสุวรรณจากเหตุปล้นทรัพย์บริเวณถนนเพลินจิต เมื่อวันที่ 4 ธันวาคม และเขายังได้แถลงอีกว่า"การกระทำดังกล่าวนับเป็นการฝ่าฝืนคำสั่งของคณะปฎิวัติซึ่งประกาศบทลงโทษหนักต่อผู้ที่ประกอบอาชญากรรมทำลายชีวิต และทรัพย์สินของผู้อื่น ในเรื่องนี้หัวหน้าคณะปฎิวัติได้สั่งดำเนินการลงโทษแก่บุคคลที่บังอาจประพฤติก่อกวนความสงบสุขของประชาชนโดยไม่มีการลดหย่อนใดๆ ส่วนคนร้ายอีก 2 คน ที่หลบหนีไปนั้น ทางเจ้าหน้าที่ตำรวจจะออกสืบสวนติดตามและจะรายงานให้หัวหน้าคณะปฎิวัติต่อไป"
ในวันที่ 13 ธันวาคม พ.ศ. 2514 พลตำรวจตรี เสน่ห์ สิทธิพันธุ์ ได้แถลงกับผู้สื่อข่าวถึงกรณีคณะปฎิวัติให้เร่งรัดให้สอบสวนทำสำนวนคดีของวินัย ซึ่งพฤติการณ์ของคดีเป็นการกระทำอย่างอุกอาจแบบเย้ยคำสั่งคณะปฎิวัตินั้น ซึ่งในขณะนี้ทางสถานีตำรวจนครบาลลุมพินี 1 ในเขตนครบาลกรุงเทพใต้ได้รวบรวมส่งสำนวนคดีของวินัยให้กับกองบังคับการแล้ว และกองบังคับการได้ส่งเสนอให้คณะปฎิวัติ ในเวลา 11.00 น. ของวันเดียวกัน
ได้มีข่าวลือว่าคณะปฎิวัติได้ประชุมพิจารณา และมีผู้เสนอให้ประหารชีวิตวินัยด้วยการยิงเป้า เช่นเดียวกับสมศักดิ์ ขวัญแก้ว ผู้ก่อเหตุฆาตกรรมนายทหารอากาศชาวอเมริกันที่อำเภอสัตหีบ ซึ่งถูกประหารชีวิตไปเมื่อต้นเดือนธันวาคมของปีเดียวกัน โดยคาดว่าคณะปฎิวัติจะประกาศคำสั่งที่แน่นอนให้ประชาชนทราบโดยเร็ว
หลังจากการประหารชีวิต

หลังจากการประหารชีวิตวินัย ได้มีประชาชนจากจังหวัดพระนคร,ธนบุรี,นนทบุรี และสมุทรปราการ ทยอยมารอดูศพของเขาที่วัดบางแพรกใต้อย่างเนืองแน่น
ในเวลา 09.45 น. สุชิน โพธิ์ภิรมย์ พ่อของเขาได้ไปติดต่อขอเยี่ยมวินัย แต่ได้รับคำตอบว่าถูกประหารชีวิตไปแล้ว หลังจากได้รับคำตอบสุชินได้น้ำตาไหลออกมา และบอกว่าไม่นึกว่าจะประหารเร็วเช่นนี้ เขาจึงไปยื่นเรื่องขอรับศพวินัยเพื่อนำไปบำเพ็ญกุศล แต่หลักฐานเอกสารคลาดเคลื่อน ชื่อตามหลักฐานทางราชการของวินัยคือ วินัย โพธิ์ภิรมย์ แต่สุชินแจ้งนามสกุลเป็นโพธิภิรมย์ ทำให้ไม่สามารถรับศพได้ เขาจึงต้องกลับไปแก้ไขเอกสารให้ถูกต้อง
หลังจากได้รับอนุญาตให้รับศพ ในเวลา 12.00 น. ญาติพี่น้องของวิรัยได้นำรถบรรทุกไปจอดไว้บริเวณวัดบางใต้เพื่อรับศพของวินัย ในเวลา 15.35 น. เจ้าหน้าที่ของเรือนจำและนักโทษชั้นดีได้นำศพของวินัยซึ่งบรรจุในโลงไม้ยางออกมาจากเรือนจำผ่านทางประตูแดง หลังจากที่เจ้าหน้าที่ตำรวจพิมพ์ลายนิ้วมือของวินัยอีกครั้งเพื่อยืนยันตามระเบียบของเรือนจำว่าประหารไม่ผิดตัว ญาติของเขาได้นำโลงศพขึ้นรถบรรทุกแล้วนำไปบำเพ็ญกุศลที่วัดลุ่มเจริญศรัทธา ในย่านตรอกจันทน์
ในเดือนเมษายน พ.ศ. 2515 เจ้าหน้าที่ตำรวจสถานีตำรวจพระโขนงเขต 1 ได้จับกุมจรูญ หรือ น้อย นาซี และนายอู้ด(ไม่ทราบนามสกุล) หลังจากก่อเหตุชิงทรัพย์ ต่อมาในวันที่ 1 พฤษภาคม พ.ศ. 2515 เจ้าหน้าที่ตำรวจได้ล้อมจับกุมสุรศักดิ์ ที่บ้านในหมู่ที่ 4 ตำบลลาดกระบัง อำเภอลาดกระบัง นครหลวงกรุงเทพธนบุรี ซึ่งสุรศักดิ์ และน้อยได้ร่วมก่อเหตุกับวินัย 5 คดี และทั้งสองยังได้ก่อเหตุชิงทรัพย์และฆาตกรรมอีกที่บาร์โซซิสเตอร์  เมื่อวันที่ 18 กุมภาพันธ์ พ.ศ. 2515 เวลา 22.00 น. โดยจรูญแทงนายเซ้ง หรือ เกตุ แซ่ตั้ง จนเสียชีวิต ส่วนสุรศักดิ์ยิงสุชาติ แซ่อึ้งจนได้รับบาดเจ็บสาหัส
เจ้าหน้าที่ตำรวจได้เร่งสรุปสำนวนเพื่อเสนอให้กับคณะปฎิวัติพิจารณาโดยเสนอให้ประหารชีวิตทั้งสองเนื่องจากหลังจากการประหารชีวิตวินัยไปแล้ว ทั้งสองยังก่อเหตุชิงทรัพย์และฆ่าคนอีก โดยไม่หวั่นเกรงต่อโทษ
ต่อมาในวันที่ 9 มิถุนายน พ.ศ. 2515 คณะปฎิวัติได้พิจารณาลงโทษรุนแรงกับนายจรูญ ณ บางช้าง หรือน้อย นาซี, นายสุรศักดิ์ หุ่นประดิษฐ์ และนายอำนาจ หรือ แดง มโนสตาร์ เนื่องจากทั้งสามได้ประกอบกรรมชั่วปล้นฆ่าเจ้าทรัพย์ตายตามท้องถนนหลวงต่อหน้าประชาชนที่สัญจรไปมาโดยไม่เกรงกลัวกฎหมายบ้านเมือง โดยเฉพาะจรูญ แม้ว่าวินัยซึ่งเป็นลูกพี่ถูกประหารชีวิตไปแล้ว ก็หามีได้เกรงกลัวในโทษทัณฑ์ที่จะได้รับ กลับกระทำผิดซ้ำ จึงมีคำสั่งให้ลงโทษประหารชีวิตจรูญ แต่จรูญยังเป็นเยาวชนอายุเพียง 17 ปี จึงมีคำสั่งให้จำคุกตลอดชีวิต ส่วนสุรศักดิ์กับอำนาจ กระทำผิดร้ายแรงไม่เท่าจรูญจึงมีคำสั่งให้จำคุกตลอดชีวิต
ดูเพิ่ม

ธีรศักดิ์ หลงจิ ฆาตกรผู้ก่อเหตุฆ่าชิงทรัพย์เด็กนักเรียนที่จังหวัดตรัง โดยขณะก่อเหตุมีอายุ 20 ปี และเป็นนักโทษคดีความผิดต่อชีวิตคนที่สองที่ถูกประหารชีวิตด้วยการฉีดสารพิษ
รายชื่อบุคคลที่ถูกประหารชีวิตด้วยการยิงเป้าในประเทศไทยตั้งแต่ พ.ศ. 2478-2530
เหตุฆาตกรรมขี่เอ็ง
วินัยกำลังทำแผนประกอบคำรับสารภาพ
เจ้าหน้าที่ตำรวจพาตัววินัยออกจากห้องขังไปขึ้นรถ
วินัยนั่งฟังคำสั่งให้ประหารชีวิตของคณะปฎิวัติ
นายดอกรังและนายชม เจ้าหน้าที่พี่เลี้ยง กำลังนำตัววินัยสู่เข้าห้องประหารชีวิต
ญาติพี่น้องได้มารับศพของวินัย
ไอ้ฟัก

| ไอ้ฟัก |
| --- | --- |
กำกับ: พันธุ์ธัมม์ ทองสังข์
เขียนบท: ชาติ กอบจิตติ พันธุ์ธัมม์ ทองสังข์
นักแสดงนำ: ปิติศักดิ์ เยาวนานนท์ บงกช คงมาลัย
ผู้จัดจำหน่าย: จีเอ็มเอ็ม พิคเจอร์
วันฉาย: 24 มีนาคม พ.ศ. 2547
ความยาว: 110 นาที
ประเทศ: ไทย
ภาษา: ไทย
ไอ้ฟัก เป็นภาพยนตร์ไทยแนวดราม่า ปี 2547 โดยอิงเค้าโครงเรื่องจากนวนิยายเรื่อง คำพิพากษา ของชาติ กอบจิตติ ที่ได้รับรางวัลซีไรต์
เนื้อเรื่อง

พระฟักเป็นพระภิกษุที่ชาวบ้านเคารพนับถือ คนทั้งหมู่บ้านต่างเดินทางมาที่วัดเพื่อฟังพระฟักแสดงธรรมเทศนา การเทศน์ของพระฟักถูกขัดจังหวะโดยพ่อที่เป็นหม้ายของเขาที่กำลังไอ และพระฟักก็พยายามที่จะรักษาสมาธิเอาไว้ พระฟักจึงตัดสินใจว่าเขาจะลาสิกขาเพื่อมาดูแลพ่อของเขา แล้วเขาก็ถูกเกณฑ์ทหารเข้ากองทัพโดยการจับใบดำใบแดง เขาหวังว่าเมื่อเขาปลดประจำการแล้ว เขาจะกลับหมู่บ้าน บวชเป็นพระ และอุทิศชีวิตให้กับพระศาสนา
ขณะเขาเดินทางกลับบ้าน รถบัสที่จะไปหมู่บ้านของเขาก็เกิดเสีย ระหว่างจอดซ่อมรถ ฟักก้าวไปปัสสาวะข้างทางใกล้สระบัว ที่นั่น ท่ามกลางดอกบัวเขาเห็นหญิงงามคนหนึ่งกำลังอาบน้ำอยู่ในผ้าถุง ในที่สุด ฟักก็กลับมาถึงบ้าน ซึ่งพบพ่อของเขาอยู่ในสภาพที่มีความสุขมาก เหตุผลที่พ่อของเขาดีใจมากก็คือว่าเขาได้แต่งงานใหม่ แม่เลี้ยงของฟักก็ปรากฏตัวออกมาจากหลังมุ้งเป็นหญิงสาวจากสระบัวนั่นเอง เธอชื่อ สมทรง แม้ว่าเธอจะเป็นคนอ่อนหวาน แต่มีบางอย่างผิดปกติกับเธออย่างชัดเจน บางทีเธออาจเป็นโรคทางจิตบางประเภทก็ได้
แม้ว่าจะมีช่วงเวลาแห่งความสุข เมื่อฟักไปทำงานกับพ่อในฐานะภารโรงที่โรงเรียนประจำหมู่บ้าน แต่การกลับมาพบพ่อของเขากลับกินเวลาสั้น ๆ หลังจากพ่อของเขาป่วยและเสียชีวิต เพราะฟักได้สัญญากับพ่อไว้ว่าจะดูแลแม่เลี้ยง เป้าหมายของฟักที่จะกลับไปบวชอีกครั้งก็ต้องถูกยกเลิกไปอีกครั้ง
แม้ว่าฟักจะเป็นที่ชื่นชอบของชาวบ้าน แต่ชาวบ้านไม่ชอบสมทรงและตราหน้าว่าเธอเป็น "คนบ้า" และหลังจากพ่อของฟักเสียชีวิต ชาวบ้านก็เริ่มปฏิบัติต่อฟักแตกต่างไป พวกเขาเชื่อว่าฟักมีสัมพันธ์ลึกซึ้งกับแม่เลี้ยง ในตอนแรกฟักไม่สนใจข่าวซุบซิบ แต่เพราะพฤติกรรมของสมทรง จึงยิ่งปฏิเสธได้ยากขึ้น ครั้งหนึ่งระหว่างการแสดงลิเกในงานหมู่บ้าน ฟักถูกสมทรงเข้ามาหาหลังจากที่เธอเห็นฟักกำลังคุยกับหญิงสาวคนหนึ่ง สมทรงเกิดความหลงผิดคิดว่าตนกับฟักแต่งงานกันแล้ว และเธอก็เกิดความอิจฉา สมทรงยังมีนิสัยแย่ ๆ คือการถอดเสื้อผ้าแล้ววิ่งไปในที่สาธารณะหรือเพียงยกชุดขึ้นและเปลือยร่างกาย ระหว่างนั้น ชาวบ้านบางคนบังเอิญไปเจอฟักพอดีในตอนที่เขากำลังไล่ตามสมทรงที่เปลือยกายและพยายามปกปิดเธอไว้ แต่สิ่งที่ชาวบ้านคิดคือคิดว่าฟักมีสัมพันธ์กับแม่เลี้ยง ฟักถูกพิพากษาแล้ว
ฟักได้งานเก่าของพ่อเป็นภารโรงในโรงเรียน วันหนึ่งมีสุนัขที่คาดว่าเป็นโรคพิษสุนัขบ้าเดินเข้ามาในบริเวณโรงเรียน ฟักได้รับมอบหมายให้ฆ่ามัน เขาคว้าจอบแล้วใช้ฟาดโดยฟาดอย่างเฉียดฉิว ทำให้มันบาดเจ็บและโกรธมากขึ้น ในที่สุดฟักก็จัดการกับสุนัขบ้าได้สำเร็จ แต่เป็นงานที่นองเลือดมาก ในช่วงเวลาสั้น ๆ ฟักถูกมองว่าเป็นฮีโร่โดยนักเรียนและอาจารย์ และเขาก็รู้สึกดีกับตัวเองขึ้นเล็กน้อย
ฟักต้องเตรียมตัวสำหรับงานฌาปนกิจศพพ่อของเขา เขาเชิญผู้อำนวยการโรงเรียน กำนัน ผู้ใหญ่บ้าน และคนอื่น ๆ เขาสั่งดอกไม้จันทน์จำนวน 50 ดอกให้ผู้ร่วมพิธีวางบนโลงศพที่กำลังเผา แต่ไม่มีใครมาร่วมพิธีนี้เลย ยกเว้นพระสงฆ์ที่เขานิมนต์มาเพื่อสวดมนต์ให้กับพ่อของเขาและสัปเหร่อ
ฟักได้เป็นเพื่อนกับสัปเหร่อ ซึ่งเป็นคนชั้นต่ำที่ชาวบ้านที่เชื่อโชคลางไม่ค่อยชอบ เนื่องจากพวกเขาเชื่อว่าเขาเป็นคนไม่สะอาด แม้แต่ฟักเองก็ไม่ได้ชอบชายคนนี้เป็นพิเศษ แต่หลังจากฟักบอกกับเขาว่าเขาไม่เคยมีความสัมพันธ์ทางเพศกับสมทรง ชายคนนั้นก็เชื่อเขา
หลังจากพิธีเผาศพ สัปเหร่อก็นำเหล้าขาวมาให้ฟัก ฟักในตอนแรกไม่ชอบรสชาติหรือความรู้สึกที่เขาได้รับ แต่เขาดื่มเพิ่มอีกเล็กน้อยและเริ่มสนุกสนานกับตัวเอง ฟักมองหาทางคลายความกดดันจากการดูแลแม่เลี้ยงที่ป่วยทางจิตและการตัดสินที่รุนแรงของชาวบ้าน จึงหันไปพึ่งขวดเหล้าและกลายเป็นคนติดเหล้า ชีวิตของเขาตกต่ำลงเรื่อย ๆ จนกระทั่งเขาทำให้ชาวบ้านโกรธ และพวกเขาก็หันมาทำร้าย ปล่อยให้สมทรงช่วยเขากลับบ้าน
นักแสดง

ปิติศักดิ์ เยาวนานนท์ รับบทเป็น ฟัก
บงกช คงมาลัย รับบทเป็น สมทรง
รางวัล

รางวัลภาพยนตร์แห่งชาติ สุพรรณหงส์ สาขานักแสดงนำชายยอดเยี่ยม ประจำปี 2547 ได้แก่ ปิติศักดิ์ เยาวนานนท์
ข้อโต้แย้ง

ภาพเปลือยของบงกช คงมาลัยถูกถ่ายในกองถ่ายทำภาพยนตร์ และอัพโหลดขึ้นบนฟอรั่มอินเทอร์เน็ตยอดนิยมของไทย พันทิป.คอม ตำรวจจับกุมผู้ต้องหา แต่ดาราสาวไม่แจ้งความต่อชายคนดังกล่าวหลังจากที่เขาออกมาขอโทษต่อสาธารณชน จากนั้นเธอจึงฟ้องร้องบริษัทผู้สร้างภาพยนตร์ที่ถ่ายภาพดังกล่าว
รายชื่อเหรียญรางวัลกีฬามหาวิทยาลัยโลกแบ่งตามชาติเจ้าภาพ

ตารางด้านล่างแสดงจำนวนเหรียญรางวัลและอันดับรวมของชาติเจ้าภาพในการแข่งขันกีฬามหาวิทยาลัยโลกฤดูร้อนและกีฬามหาวิทยาลัยโลกฤดูหนาวแต่ละครั้ง โดยอ้างอิงจากตารางสรุปเหรียญรางวัลของการแข่งขันแต่ละครั้ง